ᱦᱤᱥᱟᱨ

ᱦᱤᱥᱟᱨ ᱠᱚᱧᱮᱼᱯᱟᱪᱮ ᱥᱤᱧᱚᱛ ᱨᱮ ᱦᱚᱨᱤᱭᱟᱱᱟ ᱯᱚᱱᱚᱛ ᱨᱮ ᱦᱤᱥᱟᱨ ᱰᱤᱵᱤᱡᱚᱱ ᱨᱮᱱᱟᱜ ᱦᱤᱥᱟᱨ ᱦᱚᱱᱚᱛ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱯᱟᱪᱮ ᱨᱮ ᱑᱖᱔ ᱠᱤᱞᱚᱢᱤᱴᱚᱨ (᱑᱐᱒ ᱢᱤᱞ) ᱨᱮ ᱢᱮᱱᱟᱜᱼᱟ, ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱞᱟᱹᱜᱤᱫ ᱫᱤᱞᱞᱤ ᱩᱴᱱᱟᱹᱣ ᱨᱮᱱᱟᱜ ᱵᱟᱪᱷᱟᱣ ᱛᱟᱞᱢᱟ ᱞᱮᱠᱟᱛᱮ ᱩᱴᱱᱟᱹᱣ ᱞᱟᱹᱜᱤᱫ ᱛᱮ ᱢᱤᱫ ᱠᱟᱣᱩᱸᱴᱟᱨᱼᱪᱩᱸᱵᱟᱠ ᱥᱚᱦᱚᱨ ᱞᱮᱠᱟᱛᱮ ᱪᱤᱱᱦᱟᱹ ᱠᱮᱫᱼᱟ ᱠᱚ ᱾

ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱢᱩᱬ ᱥᱟᱠᱛᱤ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱛᱤᱥᱟᱨ ᱢᱤᱫᱥᱟᱭ ᱥᱮᱨᱢᱟ ᱵᱤᱹᱥᱤᱹ ᱨᱮ ᱢᱚᱣᱨᱭᱟ, ᱑᱔ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱛᱩᱜᱽᱞᱟᱠ, ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱢᱩᱜᱚᱞ ᱟᱨ ᱑᱙ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱤᱝᱨᱮᱡᱽ ᱥᱮᱞᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱫᱚ ᱯᱷᱩᱨᱜᱟᱹᱞ ᱦᱩᱭ ᱛᱟᱭᱚᱢ, ᱱᱚᱣᱟ ᱯᱚᱧᱡᱟᱵᱽ ᱯᱚᱱᱚᱛ ᱥᱟᱶ ᱤᱱᱴᱟᱜᱽᱨᱟᱴ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱑᱙᱖᱖ ᱨᱮ ᱛᱤᱥ ᱯᱚᱧᱡᱟᱵᱽ ᱜᱮᱫ ᱦᱟᱴᱤᱧ ᱦᱩᱭ ᱠᱟᱛᱮ ᱦᱤᱥᱟᱨ ᱦᱚᱨᱤᱭᱟᱱᱟ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾

ᱡᱤᱸᱣᱤᱫ ᱛᱟᱦᱮᱸᱱ ᱦᱟᱱᱛᱟᱨ ᱧᱩᱛᱩᱢ ᱑᱓᱕᱔ ᱮ.ᱰᱤᱹ ᱨᱮ ᱮᱢ ᱞᱮᱫᱼᱟ ᱛᱟᱦᱮᱸ, ᱑᱓᱕᱑ ᱠᱷᱚᱱ ᱑᱓᱘᱘ ᱫᱷᱟᱵᱤᱡ ᱫᱤᱞᱞᱤ ᱨᱮᱱᱟᱜ ᱥᱩᱞᱛᱟᱱ ᱯᱷᱤᱨᱚᱡᱽ ᱥᱟᱦ ᱛᱩᱜᱽᱞᱟᱠ ᱤᱫᱤ ᱛᱮ ᱦᱤᱥᱟᱨᱼᱮᱼᱯᱷᱤᱨᱚᱡᱟ ᱟᱜ ᱞᱮᱠᱟᱛᱮ ᱾ ᱜᱷᱟᱜᱜᱟᱨ ᱟᱨ ᱫᱨᱤᱥᱵᱚᱛᱤ ᱜᱟᱰᱟ ᱢᱤᱫ ᱫᱷᱟᱣ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱡᱤ ᱞᱮᱱᱟ ᱛᱟᱦᱮᱸᱫ, ᱟᱫᱚ ᱩᱱᱤᱫᱚ ᱱᱤᱛ ᱟᱡᱟᱜ ᱥᱤᱞᱟᱵᱟᱥ ᱵᱚᱫᱚᱞ ᱮᱱᱟ ᱾ ᱦᱤᱥᱟᱨ ᱨᱮ ᱢᱤᱫ ᱢᱟᱦᱟᱫᱤᱯ ᱫᱟᱜᱦᱚᱭ ᱢᱮᱱᱟᱜᱼᱟ, ᱟᱹᱰᱤ ᱞᱚᱞᱚ ᱥᱤᱛᱩᱝ ᱨᱤᱛᱩ ᱟᱨ ᱤᱱᱟᱹᱜ ᱦᱚᱸ ᱵᱟᱝᱟ ᱨᱮᱭᱟᱲ ᱨᱟᱵᱟᱝ ᱥᱟᱶ ᱾

ᱚᱛᱱᱚᱜ
ᱦᱤᱥᱟᱨ ᱯᱟᱪᱮ ᱦᱚᱨᱤᱭᱟᱱᱟ ᱨᱮ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱒᱑᱕ ᱢᱤᱴᱚᱨ (᱗᱐᱕ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱟᱞᱩᱵᱷᱤᱞ (alluvial) ᱜᱷᱟᱜᱜᱟᱨᱼ ᱡᱟᱢᱩᱱᱟ ᱴᱟᱺᱰᱤ ᱨᱮᱱᱟᱜ ᱴᱷᱟᱶ ᱠᱟᱱᱟ ᱟᱨ ᱱᱤᱭᱟᱹ ᱮᱛᱚᱢ ᱟᱨ ᱯᱟᱪᱮ ᱴᱷᱟᱶ ᱡᱤᱛᱤᱞᱛᱷᱟᱱ ᱨᱮ ᱢᱤᱫᱴᱟᱝ ᱠᱮᱫᱼᱠᱮᱫ ᱛᱮ ᱵᱚᱫᱚᱞ ᱚᱠᱛᱚ ᱨᱮᱱᱟᱜ ᱪᱤᱱᱦᱟ ᱠᱟᱱᱟ ᱾ ᱜᱷᱟᱜᱜᱟᱨ ᱟᱨ ᱫᱨᱟᱥᱟᱫᱽᱵᱷᱟᱛᱤ ᱜᱟᱰᱟ ᱢᱤᱫ ᱫᱷᱟᱣ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱡᱤ ᱞᱮᱱᱟ ᱛᱟᱦᱮᱸᱫ ᱾ ᱵᱮᱱᱟᱣᱟᱜ ᱱᱚᱠᱥᱟ ᱞᱮᱠᱟᱛᱮ, ᱦᱚᱱᱚᱛ ᱫᱤᱞᱞᱤᱼᱞᱟᱦᱚᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱱᱚᱣᱟ ᱠᱮᱴᱮᱡ ᱛᱮ ᱮᱛᱮᱫ ᱟᱠᱟᱱᱟ ᱟᱨ ᱵᱷᱩᱴ ᱮ ᱵᱤᱛᱟᱹᱣ ᱠᱮᱫᱼᱟ ᱱᱚᱣᱟ ᱴᱚᱴᱷᱟ ᱨᱮ ᱚᱠᱚᱭ ᱦᱚᱸ ᱞᱟᱹᱠᱛᱤ ᱨᱮᱱᱟᱜ ᱪᱮᱫ ᱚᱛ ᱦᱤᱞᱟᱹᱣ ᱦᱚᱸ ᱵᱟᱭ ᱦᱮᱡ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ
᱑᱘᱔᱓ ᱨᱮ, ᱦᱤᱥᱟᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱗,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾Biran P Caton, 2013, "Detailed history of Livestock farm" , page 13. ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱥᱟᱨ ᱨᱤᱱ ᱦᱚᱲ ᱮᱞ ᱓᱐᱑,᱒᱔᱙ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱛᱟᱦᱮᱸ ᱦᱟᱱᱛᱟᱨ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱮ ᱑᱔᱑ ᱟᱱᱟᱜ ᱟᱹᱰᱤ ᱰᱮᱦᱮᱨ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ ᱾ 
ᱠᱚᱲᱟ ᱟᱜ ᱦᱚᱲ ᱮᱞ ᱕᱔% ᱟᱨ ᱛᱤᱨᱞᱟᱹ ᱟᱜ ᱮᱞ ᱔᱖% ᱢᱮᱱᱟᱜᱼᱟ, ᱚᱱᱰᱮ ᱘᱔᱔ ᱛᱤᱨᱞᱟᱹ ᱜᱚᱴᱟ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱦᱤᱥᱟᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱑.᱐᱔% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱘᱖.᱑᱓% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕.᱐᱐% ᱢᱮᱱᱟᱜᱼᱟ ᱾ ᱦᱤᱥᱟᱨ ᱨᱮ ᱜᱤᱫᱽᱨᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱖᱐ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱟᱫᱚ ᱦᱤᱥᱟᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱐᱑,᱒᱔᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱐᱖,᱘᱙᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱑᱖᱖,᱖᱒᱓ ᱠᱚᱲᱟ ᱟᱨ ᱑᱔᱐,᱒᱗᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾
 ᱜᱮᱞ ᱥᱮᱨᱢᱟ ᱚᱠᱛᱚ ᱨᱮᱱᱟᱜ ᱜᱨᱚᱴ ᱒᱗.᱐᱖% ᱛᱟᱦᱮᱸ ᱠᱟᱱᱟ ᱾

ᱫᱷᱚᱨᱚᱢ
ᱥᱚᱦᱚᱨ ᱨᱮᱱᱟᱜ ᱙᱗% ᱠᱷᱚᱱ ᱰᱮᱦᱮᱨ ᱦᱚᱲ ᱮᱞ ᱦᱤᱱᱫᱩ ᱫᱷᱚᱨᱚᱢ ᱟᱜ ᱢᱮᱱᱟᱜᱼᱟ ᱾ ᱛᱟᱨᱟ ᱫᱚ ᱓% ᱥᱤᱠᱷ ᱫᱷᱚᱨᱚᱢ, ᱡᱳᱭᱱᱳ ᱫᱷᱚᱨᱚᱢ, ᱤᱥᱞᱟᱢ ᱫᱷᱚᱨᱚᱢ ᱟᱨ ᱤᱥᱟᱹᱭ ᱫᱷᱚᱨᱚᱢ ᱟᱜ ᱢᱮᱱᱟᱜᱼᱟ ᱾ ᱑᱙᱔᱗ ᱨᱮ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱢᱟᱲᱟᱝ ᱥᱚᱦᱚᱨ ᱨᱮᱱᱟᱜ ᱢᱤᱫ ᱟᱹᱰᱤ ᱥᱟᱸᱜᱮ ᱢᱩᱥᱞᱤᱢ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱥᱤᱧᱚᱛ ᱜᱮᱫ ᱦᱟᱴᱤᱧ ᱚᱠᱛᱚ ᱟᱹᱰᱤ ᱥᱟᱸᱜᱮ ᱢᱩᱥᱞᱤᱢ ᱯᱟᱠᱤᱥᱛᱟᱱ ᱠᱚ ᱥᱮᱱ ᱮᱱᱟ ᱾  ᱱᱚᱣᱟ ᱫᱤᱜᱟᱢᱵᱚᱨ ᱡᱳᱭᱱᱳ ᱞᱟᱹᱜᱤᱫ ᱪᱮᱫᱚᱜ ᱨᱮᱱᱟᱜ ᱢᱤᱫ ᱢᱩᱬ ᱛᱟᱞᱢᱟ ᱦᱚᱸ ᱛᱟᱦᱮᱸ ᱠᱟᱱᱟ ᱟᱨ ᱛᱤᱥ ᱫᱤᱜᱟᱢᱵᱚᱨ ᱡᱳᱭᱱᱳ ᱤᱱᱥᱴᱟᱴᱭᱩᱥᱚᱱ ᱨᱮᱱᱟᱜ ᱢᱩᱬ ᱵᱷᱚᱴᱴᱟᱨᱚᱠ ᱟᱜ ᱢᱟᱹᱪᱤ ᱛᱟᱦᱮᱸ ᱠᱟᱱᱟ
᱾

ᱦᱚᱨ ᱰᱟᱦᱟᱨ

ᱥᱚᱲᱚᱠ
ᱥᱚᱦᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱨᱮ ᱢᱮᱱᱟᱜᱼᱟ ᱾ ᱯᱤᱛᱷᱚᱨᱟᱜᱚᱲ ᱠᱷᱚᱱ ᱢᱚᱞᱚᱴ ᱫᱷᱟᱵᱤᱡ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱱᱚᱣᱟ ᱨᱚᱦᱛᱟᱠ ᱟᱨ ᱥᱤᱨᱥᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱥᱚᱝᱜᱨᱩᱨ ᱠᱷᱚᱱ ᱚᱸᱠᱚᱞᱟ ᱫᱷᱟᱵᱤᱡ ᱱᱚᱣᱟ ᱱᱚᱨᱣᱟᱱᱟ ᱟᱨ ᱡᱚᱭᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱠᱮᱭᱛᱷᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱚᱨᱤᱭᱟᱱᱟ ᱨᱮᱱᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱱᱚᱣᱟ ᱦᱤᱥᱟᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱱᱚᱣᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱐, ᱑᱓, ᱟᱨ ᱒᱐ ᱢᱮᱱᱟᱜᱼᱟ ᱾  ᱚᱱᱟ ᱥᱟᱶᱛᱮ, ᱦᱚᱱᱚᱛ ᱥᱚᱲᱚᱠ, ᱟᱹᱛᱩ ᱥᱚᱲᱚᱠ ᱟᱨ ᱠᱮᱱᱟᱞ ᱥᱚᱲᱚᱠ ᱢᱮᱱᱟᱜᱼᱟ ᱾ ᱑᱙᱔᱗ ᱨᱮ, ᱥᱚᱦᱚᱨ ᱨᱮ ᱥᱚᱲᱚᱠ ᱨᱮᱱᱟᱜ ᱜᱩᱴ ᱡᱤᱞᱤᱧ ᱑᱓᱗ ᱠᱤᱞᱚᱢᱤᱴᱚᱨ (᱘᱕ ᱢᱤᱞ) ᱛᱟᱦᱮᱸ ᱠᱟᱱᱟ ᱱᱚᱣᱟ ᱑᱙᱗᱘ ᱨᱮ ᱵᱟᱲᱦᱟᱣ ᱮᱱᱟ ᱑,᱑᱘᱘ ᱠᱤᱞᱚᱢᱤᱴᱚᱨ (᱗᱓᱘ ᱢᱤᱞ) ᱦᱩᱭ ᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website of Hisar Municipal Corporation


Category:Cities and towns in Hisar district
Category:Populated places established in the 1350s